פאראווס

פאראווס (שם מדעי: Paraves; "פארא" מיוונית = "מעל, "אווס" מלטינית = "עופות") היא ענף טקסונומי של דינוזאורים תרופודים, אשר כוללת את משפחת הדרומאוזאוריים, משפחת הטרודוניים, וקבוצת האביאלאה, כולל כל העופות (בני-ימינו ונכחדים). הכרה בקבוצה זו מבטאת, למעשה, את הקונצנזוס המדעי כיום בתחום הפלאונטולוגיה, לפיו העופות התפתחו אבולוציונית מדינוזאורים בתור היורה. אך פאראווס היא אחת הקבוצות הגדולות והמגוונות ביותר של דינוזאורים, ומוכרים ממנה גם מאובנים של סוגי דינוזאורים רבים שלא היו עופות, מרביתם בעלי גוף קטן או בינוני, בהם דינוזאורים מפורסמים בציבור כגון ולוצירפטור. מאובנים רבים של דינוזאורים מקבוצת פאראווס מראים רישומי נוצות, והסברה המקובלת אצל הפלאונטולוגים שמרבית חברי הקבוצה היו דינוזאורים מנוצים. המיון המדויק של הפאראווס עדיין איננו חד-משמעי ומתעדכן תדירות, בעיקר כתוצאה מגילוי סוגים חדשים למדע של דינוזאורים ועופות קדומים. את פאראווס הגדיר לראשונה הפלאונטולוג האמריקאי פול סרנו (Paul Sereno) בשנת 1997, על פי ניתוח פילוגנטי ואבולוציוני של הדינוזאורים, כענף הכולל את הדרומאוזאוריים, הטרודוניים, ארכאופטריקס והעופות. הגדרה מקובלת של הקבוצה כיום היא "קבוצת כל הדינוזאורים הקרובים יותר לעופות בני-ימינו מאשר לאובירפטורזאוריים (Oviraptorosauria)" הגדרה זו מוציאה מן הקבוצה את האובירפטורזאוריים, ענף קרוב של דינוזאורים תרופודים. ההשתלשלות האבולוציונית המדויקת של פאראווס והקבוצות בתוכה עדיין איננה ידועה במדויק, והיא מתפענחת בעיקר באמצעות עצים פילוגנטיים אשר מחושבים מתוך מאפייני מאובנים, לכן היא מתעדכנת לעיתים כתוצאה מתגליות של מאובנים חדשים למדע. עם זאת, עדויות רבות מראות שהיא אכן מהווה ענף מונופילטי בפני עצמו, שהתפתח לפני 160 מיליון שנה לפחות, בשלהי תור היורה. מיון מפורט משנת 2013 סיווג את קבוצת הפאראווס כך: דינוזאוריה בעלי אגן דמוי לטאה (Saurischia) תרופודה (Theropoda) טטנורים (Tetanurae) קלורוזאוריה (Coelurosauria) אובירפטורזאוריים (Oviraptorosauria) פאראווס (Paraves) - לפני כ-175 מיליון שנה סוג אימפרובטור (Imperobator) סוג Overoraptor? סוג Palaeopteryx סוג Pneumatoraptor סוג רהונאביס (Rahonavis) סקנסוריופטריגיים (Scansoriopterygidae) אאוסינופטריקס (Eosinopteryx) (אנ') (יורה 161) אאומנירפטוריים (Eumaniraptora) - לפני כ- 173 מיליון שנה דרומאוזאוריים (Dromaeosauroidea) טרודוניים (Troodontidae) אביאלאה (Avialae) - לפני כ-170 מיליון שנה אורורניס (Aurornis) (יורה 160) אנכיאורניס (Anchiornis) (יורה 161) ארכאופטריקס (Archaeopteryx) (יורה 145) שיאוטינגיה (Xiaotingia) (יורה 160) פיגוסטיליה (Pygostylia) (לפני כ-131 מיליון שנה) אננטיאורניתים (Enantiornithes) הספראורניסאים (Hesperornithes) - לפני כ-120 מיליון שנה עופות בתראים (Neornithes) - לפני כ-80 מיליון שנה, כוללים את כל העופות בני זמננו במיון זה, קבוצת הסקנסוריופטריגיים (כגון אפידקסיפטריקס) והסוג אאוסינופטריקס כלולים בפאראווס סמוך לבסיסה. גם במיונים חלופיים של חוקרים אחרים סוגים אלו נכללים בפאראווס, אך לרוב הם מסווגים לאחת משלוש הקבוצות העיקריות: האביאלאה, הדרומוזאוריים או הטרודוניים. ברבים מן המיונים החלופיים, משפחות הדרומאוזאוריים והטרודוניים מקובצות לענף נפרד מן האביאלאה, אשר נקרא דיינוניכוזאוריה (Deinonychosauria) על שמו של הסוג דיינוניכוס. המונח "דיינוניכוזאוריה" משמש לעיתים ככינוי כללי לסוגי פאראווס שאינם שייכים לקבוצת האביאלאה. הם דמו לעופות, וחלקם (כמו מיקרורפטור) אף היו בעלי כושר מסוים של תעופה או דאייה. הם היו נפוצים מאוד בתקופת הקרטיקון, במקביל לעופות הקדומים שהתפתחו בקבוצת האביאלאה. דינוזאורים מנוצים דרומאוזאוריים אביאלאה מדיה וקבצים בנושא פאראווס בוויקישיתוף פאראווס, באתר האנציקלופדיה של החיים (באנגלית) Sereno, P. C. (1997) "The Origin and Evolution of Dinosaurs" Annual Review of Earth and Planetary Sciences, Vol. 25. pp. 435-489, doi:10.1146/annurev.earth.25.1.435 Turner, A. H. et al. (2012) "A Review of Dromaeosaurid Systematics and Paravian Phylogeny" Bulletin of the American Museum of Natural History,Vol. 371. pp. 1-2069, doi:10.1206/748.1 Godefroit, P. et al (2013) "A Jurassic avialan dinosaur from China resolves the early phylogenetic history of birds" Nature, doi:10.1038/nature12168